
РАША  И  ПОСТ

Овај мали дечак звани Раша
Почео да пости, ружа наша.

Наоштрио се, зубе стис’о,

И сладолед је скроз отпис’о.

Бурек не мож’очима да гледа,

а чоколаду? То савест не да!

Сир никако, млеко такође,

То тек кадпост прође.

Дани иду, њега стиска мука,

једном сањ’о ћевапе и лука.

Тужног лика за трпезу седа,

салату, ух, не може да гледа.

Броји дане кад ће крај поста,

подвизавања је њему доста.

Е, па доста брате, доста роде,

Дајте мало у исхрани слободе.

А комшиница стан до врата,

Примами га, нашег брата.

Ју, смршаће! Не мучите дете!
Нуди пиле, јогурт и паштете.

Уђе Раша пун среће и миља,

Нећу више тог зеленог биља!
Ову тајну неће нико знати…
Да ли ико може да ме схвати

Мали Раша и та бака стара,  

То су, уствари, два добра другара,
Друже се, углавном, за време поста 
Тада бака царски храни госта!

Пронађи и подвуци у тексту 


све намирнице које нису посне.


Шта значи реч подвизавање?


Да ли је и за тебе пост подвиг?


Да ли би ти учинио што и 


Раша код комшинице?

